Այստեղ Պուտինը մի կողմից ակնարկում է, որ ռուսական կողմը «հեշտությամբ» կարող է հրաժարվել նախագծից, քանի որ խոշոր ներդրումներ չի արել նախագծում, մյուս կողմից էլ Պուտինը փորձում է խնդրի լուծման պատասխանատվությունը ռուսական իշխանություններից հանել և դնել «Ռոսատոմի» վրա՝ դա ներկայացնելով որպես «մաքուր կոմերցիոն հարց»՝ բացառելով քաղաքական որոշման անհրաժեշտությունը։ Եվ, վերջապես, Պուտինը հասկացնել է տալիս, որ ցանկանում է, որպեսզի թուրքական կողմն է՛լ ավելի կարևորի ԱԷԿ-ի նախագծի իրագործումը։ Առաջ անցնելով իրադարձություններից՝ նշենք, որ 2016թ. օգոստոսի 9-ին Սանկտ Պետերբուրգում տեղի ունեցած Պուտին-Էրդողան հանդիպումից հետո հայտարարվեց, որ Թուրքիան պատրաստ է մոտ ժամանակներս Աքքույուի ԱԷԿ-ին շնորհել «ռազմավարական ներդրման»կարգավիճակ, ինչը կարագացնի նախագծի իրագործումը[14]։